హైదరాబాద్ : గౌతమిపుత్ర శాతకర్ణి ఆషామాషీగా తీయలేదని, మహా బాధ్యతగా భావించామని ఆ చిత్ర దర్శకుడు క్రిష్ అన్నారు. నందమూరి బాలకృష్ణ 100వ చిత్రం అయిన గౌతమిపుత్ర శాతకర్ణి గురువారం విడుదల కానున్నసందర్భంగా క్రిష్ మాట్లాడారు. ‘‘ఈ చిత్రం కోసం అహర్నిశలు కష్టపడ్డాను, సర్వశక్తులొడ్డాను.. పాత పుస్తకాల పుటల్లో.. పగిలిన శాసనాల్లో ఉన్న కథని తెరకెక్కించాం’’ అని క్రిష్ చెప్పారు. ‘‘చిన్నప్పుడు అమరావతి వెళ్లినప్పడు గౌతమిపుత్ర శాతకర్ణి గురించి మొదటిసారి తెలుసుకున్నా. ఆచార్య నాగార్జునుడు ఎవరు? నాగార్జున యూనివర్శిటీ అని, నాగార్జున సాగర్ అని ఎందుకు పేరు పెట్టారో తర్వాత తెలిసింది. బౌద్ధ గురువుగానే తెలిసిన నాగార్జునుడు శాతవాహనుల గురువు కూడా అని’’ క్రిష్ శాతకర్ణి గురించి తన ఆలోచనలు మొదలైనప్పటి రోజుల గురించి చెప్పారు. ‘‘ 2011, 2012లో కొండాపూర్, కోటిలింగాల, పెదబంకూర్లో తవ్వకాలు జరిగినప్పుడు పురాతన నాణాలు బయటపడ్డాయి. వాటి గురించి చదువుతున్నప్పుడే నాకు కథ దొరికింది. మరిన్ని వివరాలు తెలుసుకున్నాక.. ఇంత గొప్పవీరుడి కథ చెప్పకపోవడమేంటి? అనుకున్నా’’ అని తన మదిలో గౌతమిపుత్ర శాతకర్ణి కథ మెదిలిన క్షణాలను గుర్తుచేసుకున్నారు.
hyderabad : goutamiputra saatakarni aashaamaashiigaa teeyaledani, mahaa baadhyatagaa bhaavinchaamani aa chitra darsakudu crish annaru. nandamuri balakrishna 100va chitram ayina goutamiputra saatakarni guruvaram vidudala kaanunnasandarbhamgaa crish matladaru. ‘‘ee chitram kosam aharnisalu kashtapaddaanu, sarvasaktuloddaanu.. paata pustakaala putallo.. pagilina saasanaallo unna kathani terakekkincham’’ ani crish cheppaaru. ‘‘chinnappudu amaravati vellinappadu goutamiputra saatakarni gurinchi modatisaari telusukunna. aachaarya nagarjunudu evaru? nagarjuna university ani, nagarjuna sagar ani enduku paeru pettaro tarvaata telisindi. bouddha guruvugaane telisina nagarjunudu saatavaahanula guruvu kuudaa ani’’ crish saatakarni gurinchi tana aalochanalu modalainappati rojula gurinchi cheppaaru. ‘‘ 2011, 2012loo kondapur, kotilingaala, pedabankurlo tavvakaalu jariginappudu puraatana naanaalu bayatapaddayi. vaati gurinchi chaduvutunnappude naaku katha dorikindi. marinni vivaraalu telusukunnaka.. inta goppaveerudi katha cheppakapovadamenti? anukunna’’ ani tana madilo goutamiputra saatakarni katha medilina kshanaalanu gurtuchesukunnaru.